изцяло получени там, при условие че тези материали са претърпели достатъчна обработка или преработка в Европейския съюз по смисъла на член 6 от настоящия протокол.
 2. За целите на прилагането на настоящото споразумение следните продукти се считат за продукти с произход от Украйна:
 а)
 продукти, изцяло получени в Украйна по смисъла на член 5 от настоящия протокол;
 б)
 продукти, получени в Украйна, включващи материали, които не са изцяло получени там, при условие че тези материали са претърпели достатъчна обработка или преработка в Украйна по смисъла на член 6 от настоящия протокол.
 Член 3
 Кумулация в Европейския съюз
 Без да се засягат разпоредбите на член 2, параграф 1 от настоящия протокол, за продукти с произход от Европейския съюз се считат продукти, които са получени там и включват материали с произход от Украйна в съответствие с разпоредбите на приложения към споразумението Протокол за правилата за произход, при условие че обработката или преработката, извършена в Европейския съюз, излиза извън рамките на операциите, посочени в член 7 от настоящия протокол. Не е необходимо тези материали да са претърпели достатъчна обработка или преработка.
 Член 4
 Кумулация в Украйна
 Без да се засягат разпоредбите на член 2, параграф 2 от настоящия протокол, за продукти с произход от Украйна се считат продукти, които са получени там и включват материали с произход от Европейския съюз в съответствие с разпоредбите на приложения към споразумението Протокол за правилата за произход, при условие че обработката или преработката, извършена в Украйна, излиза извън рамките на операциите, посочени в член 7 от настоящия протокол. Не е необходимо тези материали да са претърпели достатъчна обработка или преработка.
 Член 5
 Изцяло получени продукти
 1. Следните продукти се считат за изцяло получени в Европейския съюз или в Украйна:
 а)
 минерални продукти, извлечени от тяхната почва или от тяхното морско дъно;
 б)
 растителни продукти, чиято реколта се прибира там;
 в)
 живи животни, родени и отгледани там;
 г)
 продукти от живи животни, отгледани там;
 д)
 продукти, получени чрез лов или риболов, извършен там;
 е)
 продукти от морски риболов и други продукти, извлечени от морето извън териториалните води на Европейския съюз или на Украйна от техните плавателни съдове;
 ж)
 продукти, произведени на борда на техните кораби-фабрики изключително от продуктите, посочени в буква е);
 з)
 събрани там употребявани изделия, годни единствено за извличане на суровините, включително употребявани гуми, които са годни само за регенериране или за използване като отпадък;
 и)
 отпадъци и скрап, които са резултат от производствени операции, извършвани там;
 й)
 продукти, извлечени от морската почва или подпочвените пластове извън техните териториални води, при условие че те притежават изключителни права за обработване на тези почвени или подпочвени пластове;
 к)
 стоки, произведени там изключително от продуктите, посочени в букви а)—й) от настоящия член.
 2. Понятията „техни плавателни съдове“ и „техни кораби-фабрики“ в параграф 1, букви е) и ж) от настоящия член се прилагат само по отношение на плавателни съдове и кораби-фабрики:
 а)
 които са регистрирани или записани в държава — членка на Европейския съюз, или в Украйна;
 б)
 които плават под флага на държава — членка на Европейския съюз, или